Misdaad kos landbousektor miljarde | Maroela Media
Suid-Afrika se landbousektor word steeds bedreig deur 'n plofbare veiligheidsituasie en dit is noodsaaklik dat die regering dit ernstig opneem en daarvolgens optree.
Dié siening spruit volgens Terence Corrigan, projekbestuurder by die Suid-Afrikaanse Instituut vir Rasseverhoudinge (SAIVR), uit AgriSA se onlangse verslag oor misdade op plase waarvolgens 'n skokkende syfer van 70% van plase een of ander vorm van misdaad in 2017 beleef het.
Veediefstal was die algemeenste misdaad en kort op die hakke daarvan diefstal van infrastruktuur en toerusting. Minstens 25% van plase het rooftogte beleef wat volgens die SAIVR dikwels met geweld gepaargaan. 'n Derde van die respondente het beweer daar was 'n toename in misdaad die laaste drie jaar.
Corrigan het gesê AgriSA se opname is 'n baie waardevolle poging om die gevaarlike situasie waaronder plaashuishoudings bedryf word te kwantifiseer. "Dit het toepassing op alle plaasgemeenskappe, boere, hul werkers – van enige ras. Te dikwels het stemme in die staat en samelewing, én die president, probeer om dit minder erg te laat klink as wat dit is. Dit verdien om erken te word as die baie werklike en verlammende probleem wat dit is," het Corrigan gesê.
Volgens hom word alle misdade wat gepleeg word ook nie by die owerhede aangemeld nie.
Die SAIVR meen dat die koste van misdaad in die landbousektor altesaam R7,7 miljard beloop. Die SAIVR meen dat misdaad op plase, ten opsigte van eiendom of mense, 'n reuse- strategiese kwessie vir die bedryf is.
"Dit kos nie net die sektor wat reeds onder druk verkeer baie geld nie, maar dit is ook 'n groot ontmoediging om 'n loopbaan in boerdery te kies," het die SAIVR gesê.
Die SAIVR meen plaasbewoners word deur 'n groter gevaar in die gesig gestaar. "Dit [dié siening] word ondersteun deur deeglike navorsing. Amptelike data wys tussen 2012/13 en 2017/18 was daar 353 plaasmoorde."
Watse misdaad? Hiers geen misdaad.
Ja die verlies kan aan gewend word om meer mense werk te skep maar die boer verloor so meer plaas werkers sit sonder werk mooi so useless anc.
By monde van die ANC is hulle rewolusionere struggle nog lank nie verby nie. Julle weet dit tog al teen die tyd dat die staat doelbewus plundering gepaardgaande met plaasmoorde gaan toelaat terwyl die rewolusionere struggle "non stop" voort stoomrol. Dit help nie om die staat wat aandadig is aan plundering en plaasmoorde te vra vir enige staatshulp nie, dit val op dowe ore. Hoe meer plundering en moorde kan plaasvind, hoe groter is die rewolusionere oorwinning oor kolonialisme. Vra eerder vir AfriForum vir hulp met plaasbeveiliging, julle gaan egter n bietjie moet wag totdat hulle teruggekeer het uit Australie.
Bloot nog 'n mislukte Afrika staat.
Hier is nou bewyse weereens oor hoe jy lieg Ramaphosa. Het niemand in die parlement die durf om hom as leunaar voor almal uit te kryt in tyd wat hy vrae moet antwoord. Vraag is maklik. HOEKOM LIEG JY OOR PLAASMOORDE.